钦定古今图书集成/明伦汇编/家范典/第102卷 > 《沱川余氏睦族序》周怡
## 钦定古今图书集成/明伦汇编/家范典/第102卷 > 《沱川余氏睦族序》周怡

“大人以天下为一家，非强合也。天地万物，本一体也。
世人以一家分尔汝，不知一体，以手足分左右也。无
他，公私之间耳。”教衰学丧，人私其身，父子相赠遗为
厚薄，兄弟相报施为恩义，夫妇相私顾为情好，否则
相怨相戕，相诋相誉，其何能均财用、同好恶，父子不
相德，兄弟相好而不相犹者乎？间有兄弟无嫌，而妯
“娌未必体心；妯娌心隘，而兄弟未必不惑志者。”又况
而子而孙，而四五世以至八九世，如寿张张氏、浦江
郑氏，久而犹联属不涣者乎？民散久矣，不可复望之
人人矣。婺源沱川余君士平，能垂世规以贻诸子，诸
子汝仁、汝智等，能奉世规而笃睦，为久大业，期与张
氏郑氏媲美，志甚大矣。求予言以佐其志，予言陋，何
能以佐？辞？无已，亦曰：“学而已矣。”古之亲九族者，在明
峻德；齐家者，本于修身。峻德，人所得于天以生者，人
人具有，不假外求。孝、弟、慈者，峻德之目也。父父、子子、
兄兄、弟弟，所以修身以齐家也。是曰明峻德。未能于
是，亦学之而已矣。学之，则笃睦可久之道，何以加于
此哉？张之九世曰“忍”，郑之十世曰“教”，予之佐余君也，
则曰“学而已矣。”